Page:Watty and May, or, The wife reclaimed.pdf/3

 WATTY AND MEG.

___________________

Keen the frosty winds were blowing Deep the snaw had wreathed the ploughs, Watty, wearied a’ day sawing, Daunert down to Mungo Blues’.

Dryster Jock was sitting cracking, Wi’ Pate Thamson o’ the Hill, “ Come awa’,” quo Johnny, “ Watty ! Haith we’se hae anither gill.”

Watty glad to see Jock Jabos, And sae mony neibours roun’; Kicket frae his shoon the snawba’s, Syne ayont the fire sat down.

Owre a board wi’ bannocks heapet, Cheese, and stoups, and glasses stood ; Some were roaring, ithers sleepit, Ithers quietly chewt their cude.

Jock was selling Pate some tallow, A’ the rest the a racket hel’, A’ but Watty, wha, poor fellow, Sat and smocket by himsel’

Mungo filled him up a toothfu’, Drank his health and Meg’s in ane, Watty, puffing out a mouthfu’. Pledged him wi’ a dreary groan.